พอดีเมื่อวาน วันที่ 25/03/61 มีเพศสัมพันธ์กับแฟนตอนช่วงบ่าย 2 ค่ะเป็นครั้งแรก และแฟนเอาเข้าไปได้แค่นืดเดียว แต่แฟนพอรู้ตัวว่าจะหลั่ง เขารีบเอาออกค่ะ แล้วออกมาหลั่งข้างนอกวันนี้ช่วง 8.30 เลยซื้อยาคุมฉักเฉินของเลดีนอร์มากินค่ะ** อันที่จริงแล้ว ประจำเดือนไม่เคยมาตรงเลยค่ะ นี่ก็เลื่อนไป เกือบสองอาทิตยืแล้ว (เดือนก่อนมาวันที่11/02/61) อยากถามว่า ถ้าหลังจากทานยาคุมฉุกเฉิน จะมีเลือดออกมาใช่ไหมระ แล้วมันใช่ประจำเดือนไหมคะและถ้าใช่ นั่นก็แปลว่าไม่ท้องแล้วใช่ไหมคะคุณ
สวัสดีค่ะ ภายหลังจากการที่มีเพศสัมพันธ์ที่ไม่ได้ป้องกัน หรือไม่ได้คุมกำเนิดไว้ก่อนล่วงหน้า ถ้ากังวลเรื่องโอกาสในการเกิดการตั้งครรภ์ที่ไม่พร้อม การรับประทานยาฉุกเฉิน (Emergency contraception)ยาคุมฉุกเฉินถือเป็นอีกทางเลือกที่พอจะช่วยได้ค่ะ โดยเเนะนำให้รีบรับประทานโดยเร็วที่สุด ไม่เกิน 72 ชั่วโมงหลังจากที่มีเพศสัมพันธ์ค่ะสำหรับ ความเสี่ยงในการตั้งครรภ์ จะดูจากการที่การมีเพศสัมพันธ์นั้น ตรงกับช่วงตกไข่ของฝ่ายหญิง หรือไม่ ถ้ารอบเดือนสม่ำเสมอ อาจพอนับจากรอบเดือนวันเเรกมา 9-16 วัน เป็นช่วงที่มีโอกาสที่จะตกไข่ได้ แต่ถ้ารอบเดือนมาไม่สม่ำเสมอ จะไม่สามารถคาดการณ์ได้เลย ดังนั้นจึงถือว่ามีความเสี่ยงค่อนข้างมากค่ะนอกจากนั้นถ้ามีการสอดใส่อวัยวะเพศฝ่ายชาย หรือมีการหลั่งน้ำอสุจิ หรือมีสารคัดหลั่งจากฝ่ายชายไปยังช่องคลอด จะเพิ่มโอกาสมากขึ้นที่อาจตั้งครรภ์ได้ค่ะดังนั้นการรับประทานยาคุมฉุกเฉิน อาจจะพอสามารถลดความเสี่ยงนี้ลงได้ โดยการพยายามยับยั้งการตกไข่ และไม่ทำให้เกิดการฝังตัว โดยทำให้เยื่อบุโพรงมดลูกไม่เหมาะสมแก่การฝังตัวส่วนการที่จะยืนยันว่าไม่มีการตั้งครรภ์เกิดขึ้น จะดูจากการที่มีรอบเดือนตามปกติมาค่ะดังนั้น จึงขอแนะนำให้สังเกตรอบเดือน ถ้าจากวันที่มีเพศสัมพันธ์ ไปอีก 4-6 สัปดาห์ แล้วประจำเดือนยังไม่มา หรือมีเลือดออกผิดปกติ หรือมีอาการคล้ายมีการตั้งครรภ์ มีอาการปวดท้องน้อย แนะนำให้ตรวจปัสสาวะดูการตั้งครรภ์ร่วมด้วยค่ะ เนื่องจากประสิทธิภาพของการใช้ยาคุมกำเนิดฉุกเฉิน โดยทั่วไปยังถือว่า ไม่ใช่ 100% ค่ะนอกจากนี้ การรับประทานยาคุมฉุกเฉิน ผลข้างเคียงที่อาจเกิดขึ้นได้ เช่น เลือดออกผิดปกติ ประจำเดือนคลาดเคลื่อน ปวดท้องน้อย คลื่นไส้ อาเจียน เเต่เป็นการตอบสนองต่อฮอร์โมนระดับสูงในตัวยา เเละแต่ละคนอาจต้อบสนองที่แตกต่างกันได้ค่ะ